als_Latn dik_Latn sna_Latn
Një peticion i dhimbshëm i drejtohet qeverisë shqiptare dhe institucioneve ndërkombëtare, ku bie në sy Banka Botërore. Nënshkruesit kërkojnë ”të anulohet ose falet debia dhe kamatvonesa e energjisë elektrike për familjet dhe bizneset në bashkitë dhe komunat qe ndodhen ne listën e mëposhtme: Bashkitë Kukës dhe Krumë, si dhe ne komunat Grykë-Çaje, Bushtricë, Bicaj, Orgjost, Surroj, Zapod, Shishtavec, Arrën, Kalis, Kolsh, Malzi, Shtiqën, Tërthore, Topojan, Ujmisht, Fajzë, Gjinaj, Golaj”. Në këtë peticion shpjegohet se gjendja ekonomike në këto zona “është shumë e rëndë”. Më tej ata thonë se “problemet socio-ekonomike që kanë lindur si shkak masave dhe shtërngimeve që OSHEE ka marre për të mbledhur debitë+kamatvonesat e llogaritura në vite po sjell varfëri dhe eksod masiv. Shume familje nisur nga situata e rëndë dhe e pashpresë ekonomike, po i drejtohen emigracionit. Dhjetra familje po nxjerrin pashaportat për fëmijët e tyre dhe po përgatiten të emigrojnë ne vendet Bashkimit Europian. Jemi në prag të një eksodi masiv, ndërkohë janë shënuar rastet e para të emigrimit familjarë”. Nënshkruesit “i bëjnë thirrje Qeverisë së Shqipërisë dhe Bankës Botërore të shqyrtojnë me vëmendje të veçantë ndikimin që ka shkaktuar zbatimi i kushteve të huasë së Bankës Botërore për rinovimin e sistemit energjitik në shtresat e varfëra të popullsisë në Shqipëri, duke patur parasysh kriteret sociale të kësaj huaje. Mësohet se vetëm në dy ditë janë mbledhur mbi 400 firma.
als_Latn